**ˀAMATLANAWATILISTLI KANPA MOSENKAWAS SANSE TLATEPANILISTLI WAN TLAYEHYEKOLISTLI SIWAMEH WAN ˀOKICHMEH, NOHKI KANPA MOSENKWALTLALIS TLANAWATILISTLI KANPA KINMAPALEWIS TLANECHIKOL-TLAXIKOWANEH, KEMA MOTEKITLAHTLANIYAH ˀIPAN CANDIDATURAS TLEN DIPUTACIONES WAN MUNÍCIPES ˀIPAN TEKICHIWALISTLI ELECTORAL LOCAL CONCURRENTE 2023-2024**

Kenihki mosenkawas tlatechpowiltlanawatilistli tlen tlanechikol-tlaxikowaneh wan tlen tlawel kintlaˀixpinawaltihtokeh, mosenkahtok ˀome tekitlasenkawalli kenihki moˀixmati autoadscripción wan autoadscripción calificada.

Ni autoadscripción kiˀihtosneki kema se tlakatl ya kiˀihtowa kenihki ma kiˀixmatika panpa ˀitstok ˀipan se tlaxikolnechikoli wan tlawel kintlaˀixpinawaltihtokeh, kiˀihtosneki, ˀewa ˀipan se masewalˀaltepetl. Ni autoadscripción kena kipiya ˀipatiyo tla nopa tlakatl se masewalli[[1]](#footnote-1), tla ˀaxkwalli ˀitlakayo[[2]](#footnote-2) wan tla tlen diversidad sexual[[3]](#footnote-3).

Wan seyok tlamantli, nopa autoadscripción calificada nopa se teˀixpantilistli tlen kichiwah nopa partidos políticos, ˀahkeya nopa tlen motekitlahtlaniya ˀewa ˀipan se masewalchinamitl. Ni autoadcripción motekowiya kema ˀinintechpowi tlakameh masewalmeh[[4]](#footnote-4), tlakameh tlen ˀaxkwalli ˀinintlakayo[[5]](#footnote-5) wan Xaˀixkoˀewaneh tlen mochantihtokeh ne seyok nalli[[6]](#footnote-6).

**TLANAWATILISTLI PARA DIPUTACIONES**

**DE MAYORÍA RELATIVA**

Tlen motekitlahtlaniliyah ˀipan diputaciones ˀika nopa tlahtoltlayekanalistli tlen mayoria relativa moneki mosenkawas tlahko siwameh wan tlahko ˀokichmeh[[7]](#footnote-7). Wan nopa motekitlahtlaniliyah tlen seyok ˀinintlakayo tikˀihtoseh ˀaxbinario nopa ˀaxmotlachilis ˀaxmopowas ˀipan ni tlasenkawalli tlen paridad wan ma ˀaxkiˀixpano se fórmula. Kema nelpano se fórmula, wahka motlachilis wan mopowas nopa porcentajes ˀipan género masculino.

Wan kehni, nopa fórmulas tlen diputaciones ˀika mayoría relativa monekis moˀixnextis nopa tlakatekohtli wan se tlen ˀipatlaka, wan tla nopa candidatura ˀahkeya tlakatekohtli se ˀokichtli, ˀahkeya welis kipatlas nopa se ˀankeweli género wan, tla nopa tlakatekohtli ya se siwatl wahka ˀahkeya welis kipatlas moneki ˀelis se siwatl[[8]](#footnote-8).

**MOSENKAWAS SANSE TLATEPANILISTLI WAN TLAYEHYEKOLISTLI SIWAMEH WAN ˀOKICHMEH**

Kenihki mokwalsenkawas sanse tlatepanilistli wan tlayehyekolistli siwameh wan ˀokichmeh, nopa ˀAmatlanawatilistli kiˀamatlaltok ˀonkas nechikoltlayehyekoli ˀika candidaturas ˀika mayoría relativa kanpa mosenkahtiyas ni 20 distritos, motlachilis keskih tlawasanili kipixkeh ˀipan nopa tekiwihtlapehpenilistli tlen ˀonpanok, wan ˀihkino weliseh kisenkawaseh candidaturas tlahko siwameh wan tlahko ˀokichmeh kanpa nesi titlatlanis ˀipan nopa distrito[[9]](#footnote-9).

|  |  |
| --- | --- |
| **Weyi Competitividad** | **Kentsin Competitividad** |
| 10 distritos kanpa ˀonka miyak tlasawanilli ˀipan tekiwihtlapehpenilistli tlen ˀonpanok. | 10 distritos kanpa ˀonka pilkentsin tlasawanilli ˀipan tekiwihtlapehpenilistli tlen ˀonpanok. |

ˀIpan sesen tlanechikolistli moneki motekitlahtlaniseh (50% siwameh) wan tlakameh tlen género no binario ˀaxkintlachiliseh yon kinpowaseh.

ˀIpan nopa diputaciones tlen mayoría relativa, ˀipan ˀamatlanawatili ˀeltok welis kiˀihkwiloseh se tlakatl tlen sesen tlanechikolistli tlen tlaxikowaneh o tlen tlawel kiˀixpinahtihtokeh:

* Tlakameh tlen diversidad sexual
* Tlakameh tlen ˀaxkwalli ˀinintlakayo
* Masewaltlakameh
* Tlakameh tlen ˀichpokameh wan telpokameh (tlen kipiya 18 wan 35 xiwitl)
* Tlakameh tlen Xalˀixkoˀewaneh wan mochantihtokeh nese nalli.

Wahka kehni ˀayo monekis mochiwas kanpa motlaliseh candidaturas tlen nopa nechikoltlaxikowaneh o tlen tlawel kinˀixpinaltihtokeh ˀipan nopa ˀamatookayotl tlen representación proporcional[[10]](#footnote-10).

**REPRESENTACIÓN PROPORCIONAL**

Candidaturas tlen representación proporcional moneki moˀamatlaliseh ˀipan nopa ˀaxtowi 10 tohkayotl, sesen tlakameh tlen sesen tlanechikoltlaxikoli wan tlen tlawel tlaˀixpinawalistli panotokeh kenihki ˀeltok ˀipan tlanawatilistli wan kenihki moˀihtohtok ˀachikentsi[[11]](#footnote-11), san motlachilis nopa sekih candidaturas tlen nopa tlanechikoltlaxikoli wan tlen tlawel tlaˀixpinawalistli panotokeh tlen kinekih yase ˀika mayoría relativa.

**TLANAWATILI ˀIKA MUNÍCIPES**

ˀIpan tlanawatilistli tlen mosenkahtok ˀipan ˀAmatlasenkawalli IEPC-ACG-057/2023 ˀika ni Consejo General, tlen Intituto Electoral wan tlen Tlapalewili Ciudadana tlen Xalˀixko ˀAltepetl kiˀamatlalihtok kenihki motokilis kanpa sanse tlayekanalistli siwameh wan ˀokichmeh, nohkiya kiˀixnextiya nopa tlanechikoltlaxikowaneh wan tlen tlawel kinˀixpanotokeh.

* Tlakameh tlen diversidad sexual
* Tlakameh tlen ˀaxkwalli ˀinintlakayo
* Masewaltlakameh
* Tlakameh tlen ˀichpokameh wan telpokameh (tlen kipiya 18 wan 35 xiwitl)

ˀIpan tlanawatili moˀamatlaliya kanpa nopa partidos políticos, tlasentilistli wan candidaturas tlen ˀininselti, moneki tlaneltokaseh ˀika nopa paridad vertical, horizontal wan transversal kenihki ˀeltok ˀipan nopa ˀamatl[[12]](#footnote-12).

ˀIhkino, nopa candidaturas ˀika munícipes moneki moˀixnextih tlakatekohtli wan se tlen kipatlas, tla ˀipan nopa candidatura ya se ˀokichtli tekohtli, wahka ˀankeweli welis kipatlas wan, tla nopa tekohtli ya se siwatl, wahka ˀahkeya kipatlas moneki seyok siwatl[[13]](#footnote-13).

Nohkiya ˀipan sindicaturas, kenihki presidencias municipales moneki motekitlahtlaniliseh ˀika paridad, tikihtoseh, moneki 50% siwameh, wan ˀaxmotlachilisok tlen tlakameh no binarias. Nopa sindicaturas weliseh kichiwaseh kenihki kikwalmati ˀipan planilla wan tlen weli género welis kitlaliseh, san ma ˀaxkiˀixpano nopa paridad[[14]](#footnote-14).

kenihki ˀixnestiyas nopa tlamachiwali tlen paridad horizontal wan transversal ˀipan nochi candidaturas ˀipan tlenweli tekichiwalli, monekis moxelos ˀika nochi nopa candidaturas tlen seseh partido político, wan tla kisas ˀaxsanse, kanpa nelmiyak kisas moneki ˀelis tlen siwameh.

Tekitl tlen kisenkwaltlalihtiyas kanpa ma ˀaxmotekitlahtlanilikah san se género ˀipan ˀaltepetlahtokayotl tlen ˀaxmiyakeh tlakameh o kanpa pilkentsin competitividad[[15]](#footnote-15), ˀini ˀika bloques tlen población wan tlen competitividad tlen ˀamantsin tikˀihtoseh kenihki momachiliya.

**Bloque de población.**

* Sesen partido político wan nechikotekitinih kipiyaseh ˀininˀamatohkayo tlen bloques tlen población wan competitividad kenihki ˀixnesis tlasawanilli ˀipan tekiwitlapehpenilistli tlen ˀonpanok.
* ˀipan ˀaxtowi bloque, tlan “weyi población”, nochi nopa partidos políticos kipiyah sanse municipios maske pasoltik. Ya nihi: Zapopan, Guadalajara, Tlajomulco de Zúñiga, San Pedro Tlaquepaque, Tonalá, Puerto Vallarta, El Salto, Lagos de Moreno, Tepatitlán de Morelos, Zapotlán el Grande, Ocotlán, Tala, Arandas, San Juan de los Lagos, Ixtlahuacán de los Membrillos, La Barca, Autlán de Navarro, Zapotlanejo, Atotonilco el Alto wan Ameca.
* Ni ˀamatohkayotl moxelowa ˀipan ˀome sub-bloques poblacionales sesen tlen 10 ˀaltepetlahtokayotl, kintehtentokeh ˀika tlen kipiyah miyak wan pilkentsin tlasawanilli porcentaje ˀipan tekiwitlapehpenalistli tlen ˀonpanok.
* Tlen ˀaxtowi sub bloque mosenkawa ˀika 10 municipios tlen kipiya miyak votación ˀika partido político.
* Tlen ˀonpa sub bloque mosenkawa ˀika 10 municipios tlen kipiya pilkentsin votación tlen ˀonpanok, ˀika partido político.

**Tlayekanalistli ˀika bloques tlen población**

* ˀIpan nopa ˀaxtowi 5 municipios tlen sese sub bloque: ma ˀixnesi maske ˀome candidaturas (presidencias municipales) tlen san se género.
* Tlen nopa tlateposko sub-bloque sesen monekis ˀelis tlen ˀax sanse género.

ˀIpan ni tlayehyekoli tlen ˀamantsin tikˀitaseh, nesi 10 municipio tlen sub-bloque tlakameh kanpa ˀonka weyi competitividad, wan kanpa ni tlahkwiloli kipiya ni tlapalli nikan ˀeliskiya nopa san se ˀiwikal género.

|  |  |  |  |  |  |
| --- | --- | --- | --- | --- | --- |
| Miyak tlakameh – Weyi Tekichiwalistli | | | | | |
| # | Municipio | Tlakameh | Votación tlen kwalli | Tlasawanilistli | % |
| **1** | Tepatitlán de Morelos | 150,190 | 55,153 | 19,233 | 34.87% |
| **2** | Lagos de Moreno | 172,403 | 59,342 | 17,178 | 28.95% |
| **3** | San Juan de los Lagos | 72,230 | 28,662 | 8,199 | 28.61% |
| **4** | Atotonilco el Alto | 64,009 | 24,043 | 5,617 | 23.36% |
| **5** | Arandas | 80,609 | 29,584 | 4,966 | 16.79% |
| 6 | Ocotlán | 106,050 | 36,359 | 4,038 | 11.11% |
| 7 | La Barca | 67,937 | 25,040 | 2,072 | 8.27% |
| 8 | Zapopan | 1,476,491 | 495,380 | 38,018 | 7.67% |
| 9 | Guadalajara | 1,385,629 | 600,516 | 44,960 | 7.49% |
| 10 | San Pedro Tlaquepaque | 687,127 | 103,943 | 7,642 | 7.35% |

**Bloques tlen competitividad**

Sesen partido político o nechikoltekitinih kipiyaseh ˀininbloques tlen copetitividad motehtentos tlen mihmiyak wan tlen pilkentsitsin porcentaje tlen votación. Kemah nochi nopa municipios kintehtemaseya tlen mihmiyakeh wan pilkentsitsin ˀika porcentaje tlen votación tlen ˀonpanok ˀipan elecciones, wan moxexelos ˀika ˀeyi bloques:

* Bloque tlen Competitividad Weyi
* Bloque tlen Competitividad Tlahko
* Bloque tlen Competitividad Pilkentsin

Wan nopa, Bloques tlen Weyi wan Pilkentsin Competitividad moxexelos ˀipan ˀome sub bloques kenihki nikan monextiya:

|  |  |  |  |  |
| --- | --- | --- | --- | --- |
| Bloque tlen Weyi Competitividad | | Bloque tlen Tlahko Competitividad | Bloque tlen Pilkentsin Competitividad | |
| Sub bloque tlen Weyi-Weyi | Sub bloque tlen Weyi - Pilkentsin | ˀaxkipiya Sub bloques | Sub bloque tlen Pilkentsin - Weyi | Sub bloque tlen pilkentsin - Pilkentsin. |

ˀIpan sesen sub bloques monekis kipiyas maske san 50% tlen candidaturas tlen siwameh. **ˀAxkinpowaseh tlakameh tlan ˀax binarias**. Wan ˀipan sesen sub bloque welis mosentilis candidaturas tlen sase género, san ma motlachilis ˀipan nopa ˀome bloques tlen tlayekapan mokawan ma ˀax ˀixnesi san se ˀiwikal género mokawasneki.

**Tlayekanal tlanawatili ˀika bloque tlen competitividad tlahko wan bloque tlen ˀaxkipiya porcentaja tlen competitividad.**

Nopa bloques tlen competitividad nopa welis moxexelos kenihki kinekiseh san ma motlachilis, nochimeh tlen motekihtlahtlaniliyah (ˀipan nochi nopa bloques) ma kipiyakah se tlasenkawalli tlen 50% siwameh **ˀAxkinpowaseh tlakameh tlan ˀax binarias.**

ˀAmantsin moˀixnextis kenihki mosenkawas ni bloques tlen población wan competitividad wan nohkiya tekitl tlen kinihki motekichihtiyas.

|  |  |
| --- | --- |
| Weyi ˀAltepetl – Weyi competitividad | Weyi ˀAltepetl – Pilkentsin competitividad |
| 10 ˀaltepetlatohkayotl tlen miyak masewalmeh kinpiya wan miyak porcentaje tlen votación kipixkeh ˀipan elección tlen ˀonpanok. | 10 ˀaltepetlatohkayotl tlen miyak masewalmeh kinpiya wan kentsin porcentaje tlen votación kipixkeh ˀipan elección tlen ˀonpanok. |

|  |  |  |  |  |
| --- | --- | --- | --- | --- |
| Bloque tlen weyi competitividad | | Bloque tlen tlahko competitividad | Bloque tlen Pilkentsin competitividad | |
| ˀaltepetlahtokayotl tlen kipiyah weyi competitividad, maske 50% siwameh. | | ˀaltepetlahtokayotl tlen kipiya tlahko competitividad. Maske 50% tlen candidaturas siwameh. | ˀaltepetlahtokayotl tlen kipiyah kentsin competitividad, maske 50% siwameh. | |
| Tlamoyawalli mochiwas kenihki kinekiseh wan tlen tlayekapan mokawan ma ˀax ˀixnesi san se género. | Tlamoyawalli mochiwas kenihki kinekiseh wan tlen tlayekapan mokawan ma ˀax ˀixnesi san se género. | Tlamoyawalli mochiwas kenihki kinekiseh wan tlen tlayekapan mokawan ma ˀax ˀixnesi san se género. | Tlamoyawalli mochiwas kenihki kinekiseh wan tlen tlayekapan mokawan ma ˀax ˀixnesi san se género. |

**TLANAWATILISTLI TLEN ˀININTECHPOWI MASEWALˀALTEPEMEH**

Ni Kaltekichiwani Electoral wan tlen Tlapalewilli Ciudadana tlen Xalˀixko ˀAltepetl kinmaktilis nochi tlamatilkayotl wan nopa bloques tlen nikan ˀonmoˀixtonki, sesen tlen nopa partidos políticos[[16]](#footnote-16).

ˀAma kena, nopa ˀaltepetlahtokayotl kanpa miyakeh masewalmeh, nopa partidos políticos, tlanechikoltekitinih wan candidaturas tlen ˀininselti moneki kiˀixnextiseh tohkayoˀamatl tlasenkawalli wan motlepanitas[[17]](#footnote-17):

* Sesen tohkayoˀamatl tlasenkawalli tlen nopa makwilmeh ˀaltepetlahtokayotl monekis moˀamatlaliseh ˀika nopa tlapowalli tlen regidurías tlen ˀixnesi ˀika nopa porcentaje tlen masewaltlakameh tlen nopa ˀaltepetlahtokayotl, kenihki nesi ˀipan INEGI.

Ni kiˀihtosneki, tlen nopa sekih ˀaltepetlahtokayotl monekis motekitlahtlaniseh ni tlapowalli tlen masewalregidurías tlen sesen partido político o tlenechikoltekichiwani:

|  |  |  |
| --- | --- | --- |
| **ˀAltepetlahtokayotl** | **Moˀixmatih kenke masewaltlakameh** | **Tlapowalli tlen fórmulas maske pilkentsin masewaltlakameh ˀipan sesen tohkayoˀamatl tlasenkawalli.** |
| Bolaños | 61.17% | 4 regidurías |
| Cuatitlán de García Barragán | 67.94% | 5 regidurías |
| Mezquitic | 79.78% | 6 regidurías |
| Tuxpan | 63.88% | 4 regidurías |
| Zapotitlán de Vadillo | 51.68% | 4 regidurías |

Kehini, mosenkawas ˀipan nopa 5 ˀaltepetlahtokayotl, sesen partido monekis kiˀamatlalis maske san setsin masewaltlakatl tlen tlayekanas ˀipan nopa planilla, tikˀihtoseh, candidatura ˀika presidencia municipal[[18]](#footnote-18).

Wan tlen nopa candidaturas tlen masewaltlakameh monekis motlachilis nopa paridad tlen género ˀipan planilla wan ˀipan fórmulas. Kehnopa, tla nopa tekohtli se mawasewalli, tlen ˀahkeya welis kipatlas nohkiya moneki ˀelis masewalli.

**TLANAWATILISTLI TLEN ˀININTECHPOWI CHINAMITL LGBTTTIQ+[[19]](#footnote-19)**

Nikan mosenkahtok monekis moˀamatlalis maske setsin fórmula tlen tlakameh tlen chinamitl LGBTTTIQ+ ˀipan nopa 4.7% tlen ˀaltepetlahtokayotl (moneki kiˀixnextis tlen chinamitl LGBTTTIQ+ tlen nopa ˀaltepetl, kenihki ˀixnesi ˀipan INEGI), moˀihtos, se fórmula ˀipan nopa 6 ˀaltepetlahtokayotl. Nihi ni seyok tlamantli tlen nochi tlen planillas tlen motekitlahtlaniliseh.

Ni tekitlahtlanilistli monekis momatiltis kanpa bloque poblacional, ˀihkino tlen nopa competitividad weyi wan tlako. Nohkiya mochiwas kenihki ˀipan nopa seki nechikoltlaxikolistli, monekis motekitlahtlanis nopa tekohtli wan tepatlaketl tlen tlakameh tlen chinamitl LGBTTTIQ+.

Mosenkawa tekichiwalistli kanpa motlachilis paridad wan ma nohkiya kinselikah wan ma mopalewikah ˀiwaya tlakameh tlen género ˀax binarios, wan ma momati ˀaxkan kinpowaseh ˀika kisenkawaseh tlen nopa paridad, kena motlachilis ni tekitlahtlanilistli ma ˀaxkiˀixpano 1% tlen candidatura[[20]](#footnote-20).

Nopa sekih candidaturas tlen ˀax binarias tlen kiˀixpanoh 1% kinpowaseh ˀininwaya tlen ˀokichmeh.

Tlen tlakameh trans tlen ˀaxkipiya se ˀamatl kanpa kinˀixpanextiyah kenihki yawantih motokaxtiyah ˀika ˀiningenero, welis motokatlaliseh ˀika ˀinintooka tlen nochimeh kiˀixmatih maske kipixtokeh sekihnok ˀamatohkayotl nopa ˀamatl privado.

**TLANAWATILISTLI TLEN ˀININTECHPOWI TLAKAMEH TLEN ˀAXKWALLI ˀININTLAKAYO[[21]](#footnote-21)**

Monekis motekitlahtlanilis maske setsin fórmula tlen nechikoltlakameh tlen ˀaxkwalli ˀinintlakayo ˀipan 15.15% tlen nopa ˀaltepetlahtokayotl (moneki mochiwas kenihki ˀeltok ˀipan porcentaje tlen población tlen ˀaxkwalli ˀinintlakayo tlen ˀitstokeh ˀipan ˀAltepetl, ken kiˀihtowa INEGI), tikihtoseh, se fórmula kanpa maske 19 ˀaltepetlahtokayotl. Nihi ni seyok tlamantli tlen nochi tlen planillas tlen motekitlahtlaniliseh.

Ni tekitlahtlanilistli monekis momatiltis kanpa bloque poblacional, ˀihkino tlen nopa competitividad weyi wan tlahko.

Nohkiya mochiwas kenihki ˀipan nopa sekih nechikoltlaxikolistli wan tlen tlawel kinˀixpanotokeh ˀika tlapinawalistli, monekis motekitlahtlanis nopa tekohtli wan tepatlaketl tlen tlanechikolistli tlen ˀaxkwalli ˀitlakayo wan moneltokilis tlen nopa paridad tlen género vertical.

**TLANAWATILISTLI TLEN ˀININTECHPOWI TELPOKATLAKAMEH**

Tlanawatilistli kisenkahtokeh ma motekitlahtlanilikah maske se formula tlen telpokatlakameh ˀipan sesen planilla tlen ˀaltepetlahtokayotl. Wan ˀihkino, nopa tlakatekohtli wan nopa tepatlaketl moneki kipiyas 18 wan 35 xiwitl ˀipan nopa tonalli kema mochiwas nopa elección, ma motlepanitas nopa paridad ˀipan constitución tlen fórmulas[[22]](#footnote-22).

**KEMA ˀAXMOTLEPANITAS NI PARIDAD TLEN GENERO WAN NECHIKOLTLAXIKOWANEH**

Kema ˀaxmotlepanitas tlen paridad wan tlanawatilistli tlen nechikoltlaxikowaneh wan tlen tlawel kinˀixpanotokeh monekis mosenkawas kehni:

Kema ˀaxmotlepanitas o seyok tlamantli tlen ˀixnesis ˀaxmotlepanitak ˀipan tlayekanalli tlen paridad tlen género wahka kititlaniliseh se tlayolmelawalli nopa partido político, tlanenchikoltekichiwani o candidatura tlen ˀiseltsin, wan ˀihkino ma mokwalsenkawas tlen monekilis ˀipan kawitl tlen kinmatiltiseh, tla ˀaxmochiwa wahka ˀaxweliseh motekitlahtlaniliseh o kipewaltiseh se tekichiwalistli Especial Tlatsakwiltilistli.

Tla ˀaxmosenkawas kanpa moneki mopatlaseh, ni Instituto Electoral wan Tlapalewili Ciudadana tlen Xalˀixko welis kichiwas sorteos ˀininwaya candidaturas wan ˀihkino moˀixmatis ˀahkeyawantih kipoloseh ˀinin registro wan hasta kiˀasiseh nopa paridad tlen género. ˀIpan ni tlapehpenalistli ˀaxmopowaseh yon siwameh yon tlakameh tlen nechikoltlaxikowaneh wan tlen tlawek kinˀixpinantihtokeh.

Tlen nopa nechikoltlaxikowaneh, tla ˀaxkitlepanitstokeh nopa medidas afirmativas wahka kimaktiliseh se tlayolmelawalli tlen ˀahkeya ˀitechpowi wan ma kichiwa tlen monekis kinpatlas ˀipan nopa kawitl tlen moˀamatlaltok.

Tla ˀaxmochiwas tlasenkawalli ˀika nopa tlapatilistli, ni Secretaría Ejecutiva kichiwas se tlapehpenalistli tlen monekis hasta kema mosenkwaltlalis nopa medidas afirmaticas tlen ˀeltok ˀamatlanawatiltipan[[23]](#footnote-23).

1. Tlanawatili 8 tlen Lineamientos. [↑](#footnote-ref-1)
2. Tlanawatili 7, tlapowalli 4 Tlen Lineamientos. [↑](#footnote-ref-2)
3. Tlanawatili 10 tlen Lineamientos. [↑](#footnote-ref-3)
4. Tlanawatili 8 wan 9 tlen Lineamientos. [↑](#footnote-ref-4)
5. Tlanawatili 11 tlen Lineamientos. [↑](#footnote-ref-5)
6. Tlanawatili 12 tlen Lineamientos. [↑](#footnote-ref-6)
7. Tlanawatili 20 tlen Lineamientos. [↑](#footnote-ref-7)
8. íbid. [↑](#footnote-ref-8)
9. Tlanawatili 22 tlen Lineamientos. [↑](#footnote-ref-9)
10. Tlanawatili 23 tlen Lineamientos. [↑](#footnote-ref-10)
11. Tlanawatili 25 tlen Lineamientos. [↑](#footnote-ref-11)
12. Tlanawatili 2, tlahkwiloli D wan Tlanawatili 13 tlen Lineamientos.. [↑](#footnote-ref-12)
13. íbid. [↑](#footnote-ref-13)
14. íbid [↑](#footnote-ref-14)
15. kentsin competitividad [↑](#footnote-ref-15)
16. Tlanawatili 15 tlen Lineamientos.. [↑](#footnote-ref-16)
17. Tlanawatili 16 tlen Lineamientos.. [↑](#footnote-ref-17)
18. Tlanawatili 16 tlen Lineamientos. [↑](#footnote-ref-18)
19. Tlanawatili 17 tlen Lineamientos. [↑](#footnote-ref-19)
20. Tlanawatili 17, tlapowalli 4 tlen Lineamientos. [↑](#footnote-ref-20)
21. Tlanawatili 18 tlen Lineamientos. [↑](#footnote-ref-21)
22. Tlanawatili 19 tlen Lineamientos. [↑](#footnote-ref-22)
23. Tlanawatili 28 tlen Lineamientos. [↑](#footnote-ref-23)